text: Flere asylcentre på vej i Sydjylland
  27 september 2014 kl. 10.52
  I Toftlund flytter de første asylansøgere formentlig ind i løbet af to til tre uger.
  Udlændingestyrelsen har indgået aftale med en privat udlejer om, at en ejendom med tomme kollegieværelser skal bruges til asylansøgere.
  Centeret, der indrettes på Tankegangen i Toftlund, skal huse omkring 100 asylansøgere.
  Men også landsbyen Uge i Aabenraa Kommune kommer måske snart til at huse flygtninge fra Syrien. Det er den tomme Musik og Sangefterskole i byen, der muligvis også skal lejes ud til Udlændingestyrelsen.
  I Toftlund bliver borgerne snarest indkaldt til et borgermøde, så de kan blive orienteret om planerne for et kommende asylcenter.
  